
Selam alejkum! Halalite ako vas uznemiravam ovim ponovnim javljanjem, ali zanima me da li osoba koja je oboljela od sihra nemogućnosti udaje/ženidbe ima mogućnost da se uda iako nije potpuno izliječena, te da li u takvom slučaju, ako bi došlo do braka, taj ***[sihr](https://pitajucene.com/search/sihr/questions/ "Pretraži pitanja o sihru")*** može djelovati na način da poremeti odnose bračnih supružnika, kao npr. sihr rastavljanja? Naime da li ovaj sihr djeluje samo do momenta udaje ili ženidbe (ima samo određenu svrhu – da spriječi ***[brak](https://pitajucene.com/search/Brak/questions/ "Pretraži pitanja o braku")***) ili se njegove posljedice mogu produžiti i poslije na način kako sam navela, je li mu cilj da onemogući brak ili da osoba ostane sama kad bi se i našla u braku?


* 
* 
* 
* 
* 
* 
* 

 
Do kada djeluje sihr?

Alejkumus-selam! Bismillah, zahvala i hvala pripadaju Allahu, s.v.t., neka je salavat i selam na Poslanika, s.a.v.s., njegov ehlul-bejt i časne ashabe.Jedna od najčešćih vrsta sihra jeste ***[sihr](https://pitajucene.com/search/sihr/questions/ "Pretraži pitanja o sihru")*** rastavljanja, tzv. es-sihru et-tefrik, i to je vrsta sihra koja se spominje u 102. ajetu sure El-Bekare. Kada govorimo o ovom sihru, to ne znači da se njime postiže samo rastavljanje bračnih drugova (što i jeste najčešća praksa), nego rastavljanje recimo sina od roditelja, prijatelja od prijatelja, brata od brata i sl. Što se tiče vašeg pitanja, odgovor je da osoba koja nije u potpunosti izliječena od takvog sihra može da se uda, uz Allahovu pomoć, ali je to rizično.


Rizično je posebno ako je djevojci napravljen sihr nemogućnost udaje, a taj sihr nije skroz uništen, jer, prvo, tu je džinn koji je zadužen za djelovanje sihra, koji možda jeste oslabio, ali je tu, i koji je i dalje pod komandom sihirbaza ili svog džinskog poglavara. Sama činjenica prisustva džinna, može da utječe na ***[brak](https://pitajucene.com/search/Brak/questions/ "Pretraži pitanja o braku")***, pa čak i na trudnoću žene. Bilo bi najbolje da se izvrši ***[liječenje](https://pitajucene.com/search/lije%C4%8Denje/questions/ "Pretraži pitanja o liječenju")*** do kraja, dakle do uništenja sihra, uz Allahovu pomoć, zatim period odmaranja i upotpunjavanja ibadeta, pa tek onda udaja. Dakle, korak po korak.


 


Odgovorio: Ebu Bilal (svršenik medinskog univerziteta) – Preuzeto sa stranice <http://www.n-um.com>


